Gandia impulsa la innovació turística en Digital Tourist 2025
09 junio 2025

## Gandia impulsa la innovació turística en Digital Tourist 202509 junio 2025Última actualización: 09 junio 2025

![](../gestion/img/37806e80c15b91408f5e9fa088b88ea4b3c0a2d9d85ac3386edfd957332fe469.jpeg)  
  

Gandia continua consolidant-se com un referent en innovació tecnològica aplicada al turisme i en la promoció com a destinació de congressos, participant activament en esdeveniments estratègics d’àmbit nacional.

La ciutat ha estat present en l’edició de Digital Tourist 2025, celebrada els dies 5 i 6 de juny a Benidorm sota el lema “Edició especial PID: connectant els protagonistes de l’ecosistema”. Aquest esdeveniment, organitzat per AMETIC, ha reunit líders del sector públic i privat per a debatre sobre la transformació digital del turisme.

La Plataforma Intel·ligent de Destins (PID), impulsada per SEGITTUR, ha sigut un dels eixos centrals de la trobada, destacant el seu paper en la digitalització dels destins turístics mitjançant la interoperabilitat i l’ús estratègic de les dades. Gandia, com a membre actiu de la Xarxa de Destinacions Turístiques Intel·ligents de la Comunitat Valenciana, ha participat en aquest esdeveniment sobre intel·ligència artificial, sostenibilitat i estratègies col·laboratives. A més, ha tingut l’oportunitat de conéixer les últimes tendències i solucions tecnològiques aplicades al sector turístic.

**Participació en la trobada del Spain Convention Bureau a Granada**

Simultàniament, Gandia ha estat present en la trobada de la Xarxa de Ciutats de Congressos - Spain Convention Bureau, celebrada a Granada els dies 5 i 6 de juny. Aquest esdeveniment ha reunit representants de 65 destinacions espanyoles especialitzades en congressos i reunions, amb l’objectiu d’aprovar el pla de treball per als pròxims mesos i compartir novetats i innovacions del sector.

Amb aquestes actuacions, la ciutat referma el seu compromís amb la innovació, la digitalització i la promoció activa en l’àmbit del turisme intel·ligent i de congressos, situant-se a l’avantguarda dels destins turístics del país.

[Twittear](https://twitter.com/share)